Dr. Pieter Mulder kap Zuma oor minderhede - Maroela Media\nDr. Pieter Mulder, leier van die Vryheidsfront Plus, het Woensdag tydens die parlementêre debat oor die staatsrede, pres. Jacob Zuma versoek om op te hou om Afrikaners en ander groepe aan te val en weg te dryf.\n“Agbare president, hou op met sondebok-politiek. U stel ŉ verkeerde voorbeeld. Dit is presies die teenoorgestelde van wat president [Nelson] Mandela gedoen het. U speel met vuur in ŉ land wat niks nodig het om aan die brand te slaan nie. Wat is sondebok-politiek? Dit is waar die party ander vir sy mislukkings blameer,” het Mulder gesê.\nHy het gesê in Suid-Afrika maak beurtkrag almal kwaad maar dat Zuma nie Eskom se gebrek aan beplanning blameer nie maar apartheid. Mulder het Zuma veroordeel vir sy uitlatings dat die land se probleme begin het toe Jan van Riebeeck in die Kaap aangekom het.\n“Ek kan aantoon hoe die president verkeerd is – maar wat sê hy in gewone taal? Hy sê toe die witmense hier aankom, het die moeilikheid begin. Wat verstaan die gewone ANC-ondersteuner daarvan? Hy verstaan dat as jy van die witman ontslae raak, dan is die probleme weg. Raak ontslae van die kakkerlakke, dan is die probleme weg. As ek sê dit speel ŉ rol in baie van die plaasmoorde, lok dit ŉ histeriese ANC-reaksie uit.”\nMulder het Zuma verder gekap oor sy voorstelle vir grondhervorming. “Wat landbougrond betref is u voorstelle onrealisties en onuitvoerbaar. Ek het dit meer as een keer in Kabinet Lekgotlas gesê. Georganiseerde landbou het hard gewerk aan praktiese voorstelle vir hulle gesprekke met die regering in Maart. Voor daardie gesprekke plaasvind, kondig u hierdie voorstelle af en verongeluk daardie gesprekke. Hierdie voorstelle gaan nie die EFF tevrede stel nie, gaan landbou vernietig en voedselsekerheid in gedrang bring.”\nMulder het gesê in die parlement is mens net ‘n goeie Suid-Afrikaner en van Afrika indien jy by die ANC aansluit. “Indien jy nie aansluit nie en durf waag om te kritiseer, dan is jy die vyand van die mense, gekant teen transformasie en tien-teen-een ‘n rassis. Sondebok-politiek. Suid-Afrika is vir my en die meerderheid van Afrikaners en Engelsprekende wittes en ander minderhede ons enigste tuiste en ons sal nie toelaat dat iemand anders vir ons besluit of ons van Afrika en patrioties is nie.\n“Ons is kwaad vir die regering, maar ons is lief vir die land. Daarom wil ons help om Suid-Afrika te laat werk. Gaan kyk in Ethiopië en in Europa hoe minderheidsregte en selfbeskikking gebruik word om daar minderheidsgroepe se samewerking te kry,” het Mulder gesê.\nstaatsrede VF Plus\nEk wonder of ons agbare President ooit nuus kyk? Sien hy wie veroorsaak al die probleme in ons land? Wie staak, hou optogte by Universiteie, skole ens, en brand af? Wie toi toi en brand motots, wie brand winkels af, wie voer gewapende rooftogte uit….so kan ons aangaan…..\nOns pragtige land word deur inwoners waaroor geen beheer is vernietig…ons Here huil!!\nDit is verblydend om te sien dat daar iemand in die parlement sit wat namens my praat. Dankie dr. Mulder, u is goud werd vir die Afrikaner.\nAgbare President sit en lag…. ek glo nie hy luister nie, sy smile druk sy ore toe.\nDIRK BOSMAN · 5 jare gelede\nVra my hoekom ek nie vir die D.A stem nie dan se ek hulle staan nie vir my Afrikanervolk nie.\nJa, dankie Pieter, was saam op Pukland. Ek verlang sommer na jou pa. Miskien sal dit tog iewers deurdring. As dit nie die geval is nie stuur ons op n revolusie af wat deur jakop aangeblaas is. Moet asb. nie dink dat dit verregaande is nie. Dit is realiteit. Kyk maar rondom die w ereld heen dit word n al hoe slegter plek. n Tweede donker eeue na die val van die Romeinse ryk is in sig.\nAs a english man my view has also changed, I have no time for the DA especially due to that sell out helen, she is a pawn in a chess game. VF+ only!\nJAYDEE CLOETE · 5 jare gelede\nDankie Dr.Muller.ek is so bly daar is Darem Een persoon in Ons Vernielde land..wat kan realisties dink…doen so voort Dr..miskien sien Andere ook die Lig\nHulle almal is in elk geval te dikvellig om dit in te neem.\nBazler · 5 jare gelede\nBy die een oor in, sonder om iets te tref, by die ander oor uit. Jy kan met n breindood brood redineer maar nie met die prezzie nie want hy het net st3!!!\nAg oom Pieter, hierdie lot sit almal en lag in hul mou vir jou, jy mors jou asem! Enigste manier om dinge reg te ruk in hierdie land is om drastie op te tree, maar dit is iets wat julle nie verstaan nie!\nNouja Ladybug, begin jy en vertel ons watter optrede ons moet volg. Dalkies verstaan ons dan.\nOns is die ene ore, lazybug. Ek sal net so graag soos pop jou voorstelle wil hoor. Moet nie jou tyd mors nie, vertel ons hoe om te doen anders gaan ons lag in die mou vir jou.\nLos die opstokers uit,meeste van hulle het nie ‘n benul van die gevolg wat hulle probeer propageer nie .Die wat weet is gewoonlik net daar om die witman weer die probleem te maak of te vang.


Dan sal die lig vir jou deurbreek soos die rooidag, jy sal gou herstel. - Jes. 58:8\nIs jy siek en vol pyn? Moenie bekommerd wees nie – word net stil en neem die hand van die Heer wat in jou woon en die lig sal vir jou deurbreek. Nie soos die rooidag nie, maar soos ‘n stralende goue lig wat jou hele wese helder verlig, en heling bring na gees, siel en liggaam.\nMaak toe jou oë en sê vir jouself: “Ek is ‘n stralende energieke Ligwese in ‘n stralende gesonde liggaam. En as my liggaam nog nie hierdie hemelse waarheid weerspieël nie, dan doen ek nou ‘n beroep op my eie inwonende Christus Gees om oor te neem.”\nDiep in die hart van die atoom, begin die lig stadig maar seker al hoe helderder skyn. Helder die Lig in my diepste wese, helder die Lig in elke sel en orgaan, en enigiets wat dreig om die lig te versper, smelt net weg en verdwyn in hierdie stralende verblindende lig! My liggaam word omskep in ‘n gesonde tuiste vir die Ligwese wat ek is! Ek sien dit! En ek glo dit opreg met my hele wese!\nGebed: Die Lig breek vir my deur en ek is gesond, ek glo dit met ‘n passie met my hele wese!\nPosted by Poppie Oosthuizen at Sunday, August 10, 2014\nHELPENDE HAND Hoofsaak is dat julle lewenswan...\nMOED Vertrou op die Here! Wees sterk en hou g...\nSAGMOEDIG Die vrug van die Gees is ...... sag...\nHELING Dan sal die lig vir jou deurbreek soos...\nDIE KROON VAN U SKEPPING U het my diepste wes...\nMOED Wees dus sterk en hou goeie moed. - Ps...\nTROOS Die ewige Godis ‘n skuilplek; sy arms...


Wat se die Bybel oor aborsie? – NG Vishoek\nHome / Wat se die Bybel oor aborsie?\nWat se die Bybel oor aborsie?\nPsalm 139: 13-16 praat van God se aktiewe rol in ons skepping en formering in moederskoot. Eksodus 21: 22-25 beskryf die straf aan iemand wat veroorsaak dat ‘n vrou haar baba in moederskoot verloor. Die daad word gelykgestel aan moord.\nDit dui duidelik aan dat God ‘n baba as ‘n volwaardige mens beskou in moederskoot. Vir ‘n christen is ‘n aborsie nie ‘n vrou se reg nie. Dit is ‘n kwessie van lewe en dood van ‘n wese van God geskep het.\nDie eerste argument wat opkom teen die christen se beskouing oor aborsie is, “wat van kwessies soos verkragting en bloedskande?” Hoe afgryslik dit ook al mag klink, dit regverdig nie moord op ‘n baba nie. Die kind kan opgegee word vir aanneming aan liefdevolle ouers – of die kind kan grootgemaak word deur die moeder self. Die kind moet nie gestraf word vir die euwel dade van sy/haar vader nie.\nDie tweede argument teen christene wat staan teen aborsie is, “wat as die moeder se lewe in gevaar is?” Dit is een van die moeilikste vrae met betrekking tot aborsie. Eerstens moet ons onthou dat hierdie vraagstuk slegs voorkom by een tiende van 1 persent van die aborsies wat wêreldwyd uitgevoer word. Tweedens moet ons onthou dat God wonderwerke verrig. Hy kan die moeder en baba se lewe spaar ongeag die mediese diagnose teen hulle. Eventueel kan die vraagstuk slegs besluit word tussen die man, vrou en God. Enige egpaar wat voor hierdie uiters moeilike situasie staan moet tot God bid vir wysheid wat Sy wil is. 94% van die aborsies wat uitgevoer word in die wêreld is vir ander redes buiten die risiko wat ‘n swangerskap vir die moeder inhou.\nDie oorgrote meederheid aborsies kan gekwalifiseer word onder “’n vrou en/of haar maat het besluit hulle wil nie die baba hê wat hulle verwek het nie.” Dit is absoluut ‘n euwel. Self in die moeilike 6% van gevalle moet aborsie nooit eerste oorweeg word nie.\nVir diegene wat ‘n aborsie ondergaan het – die sonde van aborsie is nie minder onvergeefbaar as ander sonde nie. Deur geloof in God kan enige sonde vergewe word. ‘n Vrou wat ‘n aborsie gehad het, of a man wat dit aangemoedig het, of self die dokter wat die aborsie uitgevoer het – almal kan vergewe word in geloof deur Jesus Christus.\nBron: Got Questions Ministries


Jou sterre vir Woensdag, 20 Julie 2016\nJY LEES NOU Jou sterre vir Woensdag, 20 Julie 2016\nDis wat die sterre vandag vir jou voorspel, deur Joanne Moore\nVandag is liefde en verantwoordelikheid onafskeidbaar van mekaar.\nJy is op die sterretekens se dag van op en af gebore; dus is jy baie rusteloos. Jy moet in die komende jaar meer avontuurlustig raak by die werk en rustiger by die huis.\nDie grootste deug wat jy moet aankweek, is geduld, veral wat verhoudings betref. Ramme word aangevuur om te storm, maar vandag se boodskap is: Goeie dinge kom vir dié wat wag.\nLangdurige liefde verg tyd en geduld. Jou leuse vir vandag kom dus van Ursula Le Guin: Liefde l?ê nie net daar soos ’n klip nie. Dit moet geknie word soos brood, altyd weer van nuuts af oorgeknie word.\nJy is uitgehonger vir nuus en die nuutste inligting; bel dus ’n vriend(in) en gesels lekker lank. Maar moenie te lighartig raak nie, Tweeling . . . hy/sy wil dalk oor ernstige dinge praat.\nAs jy vandag geldsake of sakeaangeleenthede moet aanpak, sal ’n konserwatiewe benadering vrugte afwerp. Om huidige hulpbronne te beskerm is verkieslik bo kanse waag met nuwe ondernemings vol risiko’s.\nWat ’n probleem met ’n kind, tiener of ’n vriend betref, is daar geen kitsoplossings nie. Dis ’n geval van een tree vorentoe en twee terug – of sywaarts – maar jy sal op die ou end vordering maak.\nAs jy vandag te veel sloer, Maagd, gaan jy net berge van molshope maak. Baie dinge is aan die gebeur; hou dus op om so te tob en kry net die dinge agter die rug.\nWeegskale in ’n verhouding, herinner jou maat aan jou liefde en toewyding. Enkellopendes – daar is ’n goeie kans dat jy liefde by ’n aanlyn vriendskapsklub kan kry. Maar dit gaan nie oornag gebeur nie; wees dus geduldig.\nSaturnus gee jou selfversekering ’n welkome hupstootjie terwyl jy ’n projek van stapel stuur, ’n groep toespreek of ’n nuwe idee uitvoer. Pas jou spoed aan namate jy take op jou bestendige Skerpioen-manier afhandel.\nJy wil vinnig beweeg, maar mense om jou geniet ’n stadiger pas. Die sterre vra dat jy vandag deegliker sal wees, Boogskutter, terwyl jy projekte hersien en wag dat ander jou inhaal.\nSteenbokke in ’n verhouding, werk daaraan om die toewyding in jou verhouding te verdiep. Met harde werk en vasbeslotenheid kan jou liefde die mas opkom. Enkellopendes, wees geduldig en wag op die regte persoon.\nWaterdraers in ’n verhouding, kyk na jul verhouding soos wat julle na ’n tuin sal omsien, anders gaan dit nie floreer nie. Enkellopendes, julle kan aangetrokke voel tot iemand wat heelwat ouer en wyser as julle is.\nKyk realisties na jou werksituasie. Doen jy wat jy graag wil doen? Beweeg jy in die regte rigting? Indien nie, is dit dalk hoogtyd dat jy ’n paar praktiese en voordelige veranderings aanbring.


"Pyn" jou hare soms? Dís waarom - Goeie Huishouding\nTuis » “Pyn” jou hare soms? Dís waarom\nHet jy nog altyd gewonder? Nou weet jy!\nAs dit al ooit gevoel het asof jou hare pyn, is dit nie jou verbeelding nie – trouens, dit is ’n baie werklike verskynsel. Soos jy kon raai, onstaan die pyn in jou kopvel. Wanneer bloedvate ontsteek raak, kan dit ook ’n uitwerking op die senuwees in die haarfollikels hê. En aangesien ons nie tussen ons haarfollikels en haarstringe kan onderskei nie, voel dit asof ons lokke in pyn verkeer.\nMaar hoe kan jy dit voorkom? Hier is ’n paar wenke om jou follikels gelukkig te hou:\nDra jou hare los\nDis dalk vanselfsprekend, maar hoe minder spanning daar op jou kopvel is, hoe beter. Dit beteken dat indien jy jou hare altyd vasbind of opsteek, jy van nou af na lieflike, los style sal wil kyk. Hoë poniesterte en rytjies vlegsels (cornrows) is twee van die grootste sondaars wanneer dit by kopvelinflammasie kom, en dit kan jou haarlyn ook ’n ernstige terugslag gee. Strandstylgolwe gaan binnekort jou logiese haarstylkeuse wees!\nLees ook: Die voor- en nadele van haarverlengings\nStadig met die produkte\nNog ’n algemene oorsaak van kopvelpyn is ’n oormatige gebruik van produkte. In die verlede was dit mousse en jel, en deesdae is droë sjampoe wat tot die verstopping van follikels lei. Produkte behoort spaarsamig gebruik te word, en slegs wanneer dit noodsaaklik is. Droë sjampoe behoort nie elke dag gebruik te word nie aangesien hierdie verstopping in uiterste gevalle ook tot haarverlies kan lei.\nWas jou hare slimmer\nOm jou hare te veel te was, kan jou kopvel uitdroog, maar om jou hare te ongereeld te was, kan tot daai gehate opbou van produkte lei. Dit beteken dat jy jou hare dikwels moet was, maar nie té dikwels nie. Gebruik sagte sjampoes soos ’n babasjampoe om van vuiligheid en vetterigheid ontslae te raak sonder om jou kopvel te irriteer.\nLees ook: Hoe om die verandering in jou hare ná 40 te hanteer\nWerk sagkens met jou hare en kopvel om hierdie soort pyn te vermy. Dit beteken nie net dat jy jou hare moet los dra en sagkens moet was nie, maar ook dat jy dit nie hardhandig moet borsel nie. Konstante borselbewegings kan die herhaaldelike afvuur van senuweeselle veroorsaak en dit kan weer tot onnodige pyn lei.


Selfsorg in West Beach, Bloubergstrand\n8 On Rowallan is 'n semi-losstaande, selfsorg-eenheid op die eienaar se perseel in 'n stil singel in West Beach, Bloubergstrand. Die woonstel bied verblyf vir tot en met 4 gaste en beskik oor 1 slaapkamer, 1 badkam...\n114 Azure on Big Bay\n114 Azure on Big Bay is 'n lekker oop en ontspanne selfsorg-vakansiewoonstel in die gewilde Azure on Big Bay-kompleks. Die kompleks is in Eden on the Bay in Blouberg geleë en die area is bekend vir sy pragtige stra...\nSelfsorg in Bloubergrant, Bloubergstrand\nBlouberg Studios is in Blouberg geleë en is slegs ’n kort entjie se stap van die strand af. Die ligging is ideaal vir besoekers wat Kaapstad wil verken én vakansiegangers wat net lekker in die son wil ontspan. A...\nB&B in Table View, Bloubergstrand\nOn 17 Avondale bied oornagverblyf in Bloubergstrand, 'n woonbuurt by die see in Kaapstad. Dié kusdorpie het 'n pragtige uitsig op Tafelberg. Dis naby die middestad en is daarom die ideale basis vir gaste wat die Ka...\nGastehuis in Bloubergstrand\nOceansnest Guest House is Kaapstad se nuutste luukse seekant-gastehuis wat langs die gewilde Bloubergstrand-promenade geleë is. Dié gastehuis het 'n moderne ontwerp en is smaakvol getooi in 'n seevaart-tema. Ocean...\nSmall Bay Guest House is in die pragtige en luukse Blouberg, Kaapstad, (langs die bekende Blue Peter Hotel) en slegs meters van die strand af. Die ligging is ideaal vir gaste wat strandlangs na verskeie restaurante...\nEgret Way bied gerieflike selfsorgverblyf in 'n ruim woonstel op die boonste verdieping met 'n privaat ingang. Dis op 'n residensiële erf waar die eienaars woon geleë. Let daarop dat daar trappe is wat na die woon...\nOcean View C403 by CTHA\nOcean View C403 by CTHA is 'n selfsorgwoonstel in 'n veilige gebou in Bloubergstrand, Kaapstad. Hierdie woonstel spog met uitsigte oor die see en op die berg vanuit 'n groot venter en die balkon. Die ruim woonstel ...\nSunny South Views is 'n ruim, luukse woonstel in Bloubergstrand. Die woonstel het gedeeltelike uitsigte op Tafelberg en is net 300 meter van die pragtige strand met die ikoniese uitsig op Tafelberg af. Hierdie woo...


Arbeid Adel George Costanza | Watkykjy\nMoet nooi sonder dokumente in jou hande rondstap nie\nMense met dokumente in hulle hande lyk soos hardwerkende werknemers op pad na belangrike vergaderings toe. Mense met niks in hulle hande nie lyk of hulle op pad is na die kafeteria toe. Mense met ‘n koerant lyk of hulle op pad is toilet toe. Maak bowenal seker dat jy ‘n klomp dokuments saam met jou in die aand huis toe vat, sodat die indruk geskep word dat jy langer ure werk as wat jy werklik doen.\nGebruik rekenaars om besig te lyk\nSodra jy ‘n rekenaar gebruik lyk dit soos “werk” vir die meeste leke, waarvan MDs meermale deel van uitmaak. Jy kan persoonlike e-pos stuur en ontvang, klets of in die algemeen ‘n goeie tyd hê sonder om enige iets naby werk te verrig. Hierdie is nie juis die sosiale voordele waaroor die voorstaanders van die rekenaar rewolusie wil praat nie, maar dis ook nie te sleg nie. As die baas jou vang – en jy sal gevang word – is jou beste verweer om vol te hou dat jy besig was om jouself nuwe sagteware te leer en so waardevolle opleidingsfondse help bespaar.\nTopbestuur (en net topbestuur) kan wegkom met ‘n netjiese lessenaar. Vir die res van ons lyk dit of ons nie hard genoeg werk nie. Stapel groot torings dokumente in jou werkspasie. Die niksvermoedende waarnemer ken nie die verskil tussen vandag en verlede jaar se werk nie, dis volume wat tel. Stapel hulle hoog en wyd. As jy weet iemand is op pad na jou werkspasie, begrawe die dokument wat jy benodig halfpad deur ‘n bestaande stapel en grawe daardeur as die persoon arriveer.\nMoet nooit jou telefoon antwoord as jy voice mail het nie. Mense bel nie net omdat hulle jou iets vir niks wil gee nie – hulle bel want hulle wil hê JY moet werk vir HULLE doen. Dis geen manier om te leef nie. Voice mail is die perfekte manier om al jou calls te screen. Indien iemand ‘n boodskap los wat klink of dit werkverwant kan wees, bel terug gedurende etenstdy wanneer jy seker is dat hulle nie daar is nie – steeds lyk dit dan of jy hardwerkend en oplettend is selfs al is jy besig om ‘n lae bliksem te wees.\nLyk ongeduldig en geïrriteerd\nProbeer altyd ongeduldige en geïrriteerd lyk om jou base te laat dink dat jy altyd besig en onder stress is.\nGaan altyd laat huis toe\nGaan altyd laat huis toe, veral wanneer die baas steeds daar is. Gebruik hierdie tyd om tydskrifite en storieboeke te lees wat jy altyd wou maar nooit voor tyd gehad het nie. Maak seker dat jy verby die baas se kantoor stap op pad uit. Stuur belangrike e-mails op ongewone ure (bv. 21:35, 07:05 ens.) en op publieke vakansiedae.\nKreatiewe suggeluide vir effek\nSug uitermatig hard wanneer daar baie mense in die omtrek is, en skep so die indruk dat jy onder geweldige druk verkeer.\nDis nie genoeg om slegs dokumente op jou lessenaar te staple nie. Sit ook baie lêers en boeke op die vloer ens. (dik rekenaar manuals is die beste).\nLees ‘n paar rekenaartydskrifte en onthou al die buzz words en name van nuwe produkte en uitvindings. Gebruik hierdie frases vrylik in geselskap met veral base. Onthou: Hulle hoef nie verstaan wat jy sê nie, maar dit sal verfokkenseker indrukwekkend klink.\nMOENIE per ongeluk hierdie na jou baas toe forward nie.\nWoorde om volgens te lewe.\nWatkykjy staan op 2,142,107 post views in totaal sedert 1 November, 2019.


Clinton se epos-kierangs gaan braai – praag.co.za\nHierdie oënskynlik onbenullige, maar doelbewuste aanlynaankoop, is die eerste bekende aanduiding van die private e-posstelsel wat nou die wêreld vir die aanspraakmaker op die Demokratiese party se presidentsnominasie warm maak.\nDie verwysing na die registrasie van clintonemail.com, weggesteek in ’n voetnota van ’n regeringswaghondverslag, was die eerste stap in die bou van ’n e-posstelsel wat die aandag van ’n FBI-ondersoek getrek het en kwelvrae oor Clinton se oordeel as Amerika se topdiplomaat opper.\nIn die verslag van 83 bladsye van die ministerie van buitelandse sake se inspekteur-generaal, word onder meer gevra wie kennis hiervan gedra het, watter skuiwergate daar was en die burokratiese wanbestuur wat toegelaat het dat ’n geheime stelsel, buite die normale kanale, regdeur Clinton se ampstermyn gefunksioneer het.\nDie bevindinge, wat meer as ’n jaar geneem het om afgehandel te word, toon ook hoe die gebruik van private e-posse deur Clinton en ander topamptenare interne hoofbrekens vir die handjie vol beamptes van die ministerie veroorsaak het.\n“Hulle was bewus daarvan en het lank probeer om aan federale kubersekuriteit en vereistes van rekordhouding te voldoen.\nSkrywer praagGepubliseer op 31 Mei 2016 Kategorieë Internasionale nuus, NuusSleutelwoord eposse, FBI, Hillary Clinton, kubersekuriteit, ondersoek, presidentskap\nVorige Vorige artikel: Openbare mening kies gorilla bo swart seuntjie\nVolgende Volgende artikel: Steve se byeenkoms in Den Haag gaan voort


Om regs of verregs te wees – praag.co.za\nMaar wat beteken die terme en waar kom dit vandaan? Waarvoor staan regse politiek en linkse politiek? Is die een goed en die ander sleg?\nIn die geskiedenis het die terme regs en links bepaalde unieke politieke nuanses in verskillende lande verwerf. In Suid-Afrika het hierdie terme ook ‘n rassekonnotasie bygekry. Vir die man op straat is regs ‘n sinoniem vir anti-swart, en links vir pro-kommunisties. Dit is ‘n vervlakking van die begrip aangesien enige geldige begrip ‘n teenoorgestelde benodig om te kan bestaan, soos dag en nag, lig en donker, reg en verkeerd, ryk en arm, ens. Anti-swart is beslis nie die teenoorgestelde van pro-kommunisties nie. Die persepsies van regs en links het dus fundamenteel verkeerd in Suid-Afrika posgevat.\nIn die moderne internasionale politieke retoriek verkondig linksgesindes dat die regses die belange van die adelstand en die hoër middelklas asook individualisme ondersteun. Die regsgesindes beskuldig die linkses weer dat hulle kollektivisme en sosialisme najaag.\nIn Wes-Europa, waar die terme hul oorsprong het, is daardie begrippe sosialestandgedrewe. Die linkses soek sosiale geregtigheid deur ekonomiese ingryping deur die staat om die samelewing te herorden. Die regses wil privaateiendom en kapitalisme verdedig. Hulle staan skepties teenoor die sukses van die radikale omvormingsplanne wat die linkses op die samelewing afdwing. Regses glo dat dit die ekonomie sal skaad en die invloed van die kerk sal verminder. Hulle glo ook in sterk politieke leierskap wat outomaties die groot standverskille tussen mense sal bylê.\nHierdie siening word egter deur die linkerkant vertolk as ‘n neiging tot outoritêre optrede en maatskaplike verdrukking.\nIn sy boek getiteld ‘Die Web van die Staat’ (1947) skryf die sosioloog Robert M. MacIver: “Die konserwatiewe regses word altyd geassosieer met die belange van die aristokrasie, die hiërargie deur geboorte of rykdom; die linkses weer veg vir gelyke geleenthede asook vir die eise van die minderbevoorregtes.”\nKonserwatiewes beywer hulle derhalwe vir die behoud van die historiese sosiale orde en tradisionele waardes en word aan hul volksnasionalisme uitgeken. Nasionalisme was oorspronklik ‘n republikeinse of linkse ideologie in Frankryk, maar het uiteindelik die hoofeienskap van die regtervleuel geword, veral in die vorm van etniese of kulturele nasionalisme. Laasgenoemde poog om die erfenisse en waardestelsels van vorige geslagte te bewaar.\nOp ekonomiese gebied is daar genoeg boeke daaroor geskryf om ‘n skip te laat sink. Die Bolsjewistiese rewolusie en daaropvolgende oorloë is direk aan linkse denke toe te skryf en die politiek van vandag probeer ‘n goue middeweg tussen regs en links vind. Kirk Russel, een van die groot kanonne van die Amerikaanse konserwatiewes, beweer dat regsgesindes die klem op gelyke geleenthede plaas, eerder as gelyke uitkome soos die linksgesindes wil hê. In beide gevalle verg dit staatsingryping in die ekonomie.\nMaar die wesenskenmerk van ‘n linksgesinde regering is groter staatsinmenging in die lewens van mense. ‘n Regsgesinde regering wil die rol van die staat verklein of minimaliseer. Hoe meer links, hoe groter en duurder word die regering, hoe verder regs, hoe kleiner en goedkoper word die regering, soos dit in die dae van die Boererepublieke die geval was, waar elke persoon slegs deur sy vertolking van die Skrif gelei was.\nHierdie stelling is van toepassing op alle lande, ook Suid-Afrika. Dit is dus opmerklik hoe sterk die kommunistiese party se invloed op die ANC se beleidsrigtings is. Met arbeidswetgewing, swart ekonomiese bemagtiging, nasionalisering ens., gryp die staat in die lewens van mense in en word die ekonomie negatief beïnvloed. Min blankes sal waarskynlik hierdie beleid ondersteun, aangesien die begrip van klasseverskille nog in hul gene ingebed is.\nHistories het klasseverskille in Suid-Afrika ontaard in beskawingsverskille, oftewel rasseverskille. Dit lei daartoe dat in onstuimige tye, soos gedurende die afgelope twee weke, daardie vooroordele instinktief na vore tree, wat dan in rassepolarisering oorslaan.\nIn Suid-Afrika is dit dus die regte ding om regs te wees. As regse onderskryf jy die onafhanklikheid van die individu, sy reg om foute te maak of te presteer; om dinge op sy manier te doen sonder inmenging van enige owerheid. As regse onderskryf jy orde, dissipline en Christelike waardes. Dit geld ook so vir regse gemeenskappe. As linkse onderskryf jy die reg van individue om sonder hul geskiedenis te leef, om nie uit te styg nie, om middelmatigheid na te streef – alles begrippe wat vir die Afrikaner vreemd is.\nOm verregs te wees beteken dat jy bereid is om ook tot fisieke optrede oor te gaan wanneer jou sosiale en politieke oorlewingsopsies begin min raak.\nRegs en links verteenwoordig nie ‘n konstante kontinuum nie, want die gesindhede van die burgery is van week na week aan die beweeg, na gelang van die heersende politieke milieu. Regoor die aardbol beweeg sentimente tans na regs as gevolg van mislukte sosiale eksperimente wat neerdrukkend op veral blanke volke inwerk. Laasgenoemde volke se skole en state word oorspoel deur volksvreemde kulture – deur beskawings wat baie blankes as minderwaardig ag.\nBinne hierdie konteks moet mede-Afrikaners hulself afvra waar hulle staan t.o.v. die politieke spektrum. Baie sal verklaar dat hulle in die middelveld staan, nie regs of links nie, omdat die middel verreweg die grootste deel van die politieke spektrum uitmaak en dus die morele hoë grond sou wees. Die middelveld-Afrikaners is egter ‘n sagte teiken vir ‘n stadige beweging na links. Hulle is die legitieme prooi van linksgesindes.\nAan die regterkant word elke beweging wat die regering na links maak soos ‘n tasbare en sigbare verwydering aangevoel wat tot reaksionêre optrede kan lei. Dit verklaar waarom regses se drang na selfbeskikking en onafhanklikheid in ‘n eie staat so sterk is. Regse Afrikaners, met hul unieke sin vir vryheid, wil nie dieselfde sosiale opset, land of vlag met ander volksgroepe deel nie. Sommiges beweer dat regses terughunker na die beskermde apartheidsverlede. Regsgesinde Afrikaners beskou hulself daarenteen as rasegte lede van die Afrikanervolk of Boerevolk.\n‘n Mens is die produk van sy geskiedenis.\nHy kan weinig daaraan verander.\nHy wil net homself wees.\nгидроаккумулятор киевтопкарго кидалы\nSkrywer Dan RoodtGepubliseer op 16 April 2010 Kategorieë Johann WingardSleutelwoord Bolsjewisme, links, Om regs of verregs te wees, regs, Robert M. McIver, Rubrieke, verregs\nVorige Vorige artikel: Die kernskaakspel is op dreef\nVolgende Volgende artikel: Die pen is magtiger….


Selma en Louise – eShop @ BM\nView cart “‘n Brief vir Reina” has been added to your cart.\nSelma Barnard is op ’n afdraandpad. Sy staan in ’n reisagentskap en weet skielik nie waarnatoe nie. Haar hele lewe het soos ’n kaartehuis inmekaargetuimel. Eers verloor sy haar man, toe haar kinders, en nou is haar hart van nuuts af gebreek. Hoe kon sy haar so misgis het? En waar was haar hartsvriendin, Louise? Hoekom het sý haar nie teen die aanslae van die nuwe “ridder op ’n wit perd” beskerm nie? Sy sal dapper wees, al haar durf bymekaarskraap, en vrou-alleen op die vliegtuig klim Mumbai toe, en ’n nuwe mens terugkom. À la Eat Pray Love. Solank sy net daai stemmetjie binne haar kan ignoreer wat sê Alles is nie pluis nie … ’n Lieflike, lekkerleesroman oor twee boesemvriendinne wat ná veertig jaar besef hulle het wél nie al mekaar se geheime geken nie. Geskryf deur die bekende aktrise en skrywer van die blitsverkopers, Oros vir die siel, Tjokli ts vir die siel en Smarties vir die siel.\nSelma en Louise quantity\nSKU: 9780798176569 Categories: LiG Virtuele Lesersdag, Lux Verbi, Lux Verbi word 70\nSUBTITEL: Self beste vriendinne weet nie altyd alles van mekaar nie\nAANTAL BLADSYE: 464\nOPSOMMING: Selma Barnard is op ’n afdraandpad. Sy staan in ’n reisagentskap en weet skielik nie waarnatoe nie. Haar hele lewe het soos ’n kaartehuis inmekaargetuimel. Eers verloor sy haar man, toe haar kinders, en nou is haar hart van nuuts af gebreek. Hoe kon sy haar so misgis het? En waar was haar hartsvriendin, Louise? Hoekom het sý haar nie teen die aanslae van die nuwe “ridder op ’n wit perd” beskerm nie? Sy sal dapper wees, al haar durf bymekaarskraap, en vrou-alleen op die vliegtuig klim Mumbai toe, en ’n nuwe mens terugkom. À la Eat Pray Love. Solank sy net daai stemmetjie binne haar kan ignoreer wat sê Alles is nie pluis nie … ’n Lieflike, lekkerleesroman oor twee boesemvriendinne wat ná veertig jaar besef hulle het wél nie al mekaar se geheime geken nie. Geskryf deur die bekende aktrise en skrywer van die blitsverkopers, Oros vir die siel, Tjokli ts vir die siel en Smarties vir die siel.\nSusan Coetzer is landswyd bekend as aktrise, motiveringspreker en skrywer. Haar topverkoperroman, Oros vir die siel , het meer as 30 000 eksemplare verkoop. Sy woon in Johannesburg en het een seun. Selma en Louise is haar eerste roman by H&R.


Nuwe gratis Google Android 4.3 Medisyne Programme aflaai\nNuwe gratis Medisyne Programme vir Google Android 4.3\n21 Oct 15 In Science & Onderwys, Medisyne\nCIHF is gestig in die jaar 2005 op inisiatief van dr GD Singh as een van sy filantropiese pogings as een van sy stigter trustee & amp; Raadslid in orde te ondersteun & amp; hef hoofsaaklik drie sosiale oorsaak Healthcare, Onderwys & amp; Sosiale welsyn, Dr GD Singh-Founder Besturende Direkteur Unified Brainz Virtuoso Ltd...\nHierdie App kom met die volledige Pogar Saptha Kaandam - A Siddha medisyne meesterstuk in Tamil Hierdie boek handel hoofsaaklik oor medisinale preparate bestaan van metale en minerale (alchemie) Hierdie boek handel oor byna alle vakke van Siddha Medicine Hierdie boek word beskou as die Bybel van Alchemy in Siddha System Saptha Kaandam, wat ook genoem as Pogar-7000, bevat 7000 verse (songs). Histories, kan die teks terug na die 10de eeu Bhoganathar wat reeds algemeen bekend as Bhogar opgespoor het,...\n21 Oct 15 In Internet & Kommunikasie, Science & Onderwys, Nuus & RSS & Inligting, Medisyne\n& Quot; Gesondheid is Rykdom & quot; Ons neem hierdie woorde baie ernstig en dus het ons kom met 'n app om op te tree as jou verpleegster of versorger. Hierdie app bring jy 'n eenvoudige, maar pragtige koppelvlak. So vervelig aanmanings is 'n ding van die verlede. Ons glo ook dat die behoud van julle op hoogte met die nuutste nuus in die mediese veld is belangrik vir die kry kennis oor beter behandeling en voorkoming van nuwe siektes. Vandaar ons bring jy ook die jongste nuus uit die gebied van...


Veilige hawe vir swanger tieners sluit hul deure | News24\nVeilige hawe vir swanger tieners sluit hul deure\nYvonne Williams, huismoeder van Marian Villa wat se deure binnekort gesluit gaan word. Foto: KAILIN DANIELS\nHUIS Marian Villa, ’n veilige hawe wat swanger tienermeisies huisves, maak binnekort hul deure toe.\nHuis Marian Villa dien sedert Junie 1999 die gemeenskap van Port Elizabeth toe dit deur die Katolieke kerk, The Knights of Da Gama, gestig is.\n“Dit was baie bedrywig toe ons deure geopen het. Ons het omtrent vier tot vyf meisies per slag ontvang en gehuisves, maar soos jare verbygegaan het, het die aantal meisies gedaal,” het huismoeder, Yvonne Williams gesê.\n“Ek het tans net een swanger meisie vir 2018 ontvang. Dit is waarom besluit is om die huis toe te maak, juis omdat té min meisies hier opdaag,” het Williams verduidelik.\nOngeveer R20 000 word maandeliks betaal om die plek instand te hou.\n“Die meisies wat hier opdaag, word teen geen koste gehuisves. Die geld wat maandeliks aan ons gegee word, is vir basiese benodighede en ook om na die meisies om te sien,” het Williams gesê.\nTans lewer die sentrum steeds ’n omvattende diens en hul fokus bly gerig op sorg, berading en om ’n ontwikkelingsprogram te vestig vir meisies wat ’n krisis-swangerskap ervaar.\nDit is gewoonlik meisies wat vanaf ses tot agt maande swanger is, wat aan Yvonne se deur kom klop.\nDie deure van Huis Marian Villa is oop vir hawelose swanger meisies en ’n maatskaplike werker word aangestel om te bepaal of daar wel ’n krisis is.\n“Ons neem net meisies in wat deur ’n maatskaplike werker verwys word, juis om te kyk of daar werklik ’n probleem by die huis is. Indien dit nie so gedoen word nie, gaan enige persoon aan ons deure klop. Ons is ’n krisis-swangerskapsentrum,” het Williams bygevoeg.\nMet PE Express se besoek by Huis Marian Villa het ’n 17-jarige swanger meisie, wie se identiteit beskerm word, oor haar omstandighede en ervaring by Huis Marian Villa gesels.\n“Ek het grootgeword by my ouma en oupa; en toe ek swanger word, was hulle baie teleurgesteld. My oupa het my gesê dat ek moet kies – óf hulle óf my baba. Ek het nie geweet wat om te doen en waarheen om te gaan nie,” het sy vertel.\nDie maatskaplike werker wat aangestel is om swanger meisies te help, het haar na Huis Marian Villa verwys.\n“My ouma het my ook baie gehelp, maar kon nie veel doen nie weens my oupa wat my uitgesit het,” het sy gesê.\nDie meisie, wat ses maande swanger is, is in die proses om haar skoolloopbaan te voltooi en Huis Marian Villa help haar om positiewe besluite te maak.\n“Ek is nog nie 100% seker wat gaan gebeur sodra die baba kom nie, maar die huismoeder en maatskaplike werker help baie. Ek sal probeer om die regte ding te doen,” het sy gesê.\nWilliams hoop egter dat Huis Marian Villa se deure wel oopgehou sal kan word.\n“Alhoewel ons deure gesluit gaan word, wil ons graag die gemeenskap vra om ’n hand by te sit en dalk te help. Hierdie huis het so deel geword van die gemeenskap en dis hartseer dat die bestaan daarvan oor ’n paar maande vergete sal word,” het Williams gesê.\nHul visie bly egter dieselfde: “Ons help mekaar uit liefde en probeer heel maak.”